Hun var passager i en af to biler, der ved 21-tiden kørte om kap på Europavej i den sydlige del af byen, skriver P4 Nordjylland. Vidner så bilerne køre med høj hastighed. Da de skulle igennem en blød kurve ud for skøjtehallen i den sydlige del af byen, mistede chaufføren i den ene bil herredømmet, og bilen røg igennem autoværnet. Efterfølgende landede den på en skråning, og kvinden blev dræbt på stedet. Chaufføren, en 18-årig mand, blev slynget ud af bilen og er nu indlagt på Aalborg Sygehus med alvorlige kvæstelser.
En ung kvinde blev dræbt onsdag aften, da hun blev slynget ud af en bil ved en trafikulykke i Frederikshavn.